Title: ระเบียบการท่าเรือแห่งประเทศไทยว่าด้วยการกำหนดขั้นตอนและระยะเวลาการปฏิบัติงานเพื่อประชาชน (ฉบับที่2) พ.ศ. 2536

ระเบียบการท่าเรือแห่งประเทศไทย
ว่าด้วยการกำหนดขั้นตอนและระยะเวลาการปฏิบัติงานเพื่อประชาชน
(ฉบับที่ ๒)
พ.ศ. ๒๕๓๖

อาศัยอำนาจตามความในมาตรา ๓๒ (๒) แห่งพระราชบัญญัติการท่าเรือแห่งประเทศไทย
พ.ศ. ๒๔๙๔ จึงให้วางระเบียบขึ้นไว้ดังนี้

ข้อ ๑  ระเบียบนี้เรียกว่า ระเบียบการท่าเรือแห่งประเทศไทย
ว่าด้วยการกำหนดขั้นตอนและระยะเวลาการปฏิบัติงานเพื่อประชาชน (ฉบับที่ ๒) พ.ศ.
๒๕๓๖

ข้อ ๒[๑]  ให้ใช้ระเบียบนี้ตั้งแต่วันถัดจากวันประกาศเป็นต้นไป

ข้อ ๓ 
ให้ยกเลิกความในข้อ ๖ ของระเบียบการท่าเรือแห่งประเทศไทย
ว่าด้วยการกำหนดขั้นตอนและระยะเวลาการปฏิบัติงานเพื่อประชาชน พ.ศ. ๒๕๓๒
และให้ใช้ความต่อไปนี้แทน
ข้อ ๖ งานที่ไม่สามารถดำเนินการตามคำขอให้แล้วเสร็จภายใน ๑
วัน ทำการนอกเหนือจากที่ได้กำหนดขั้นตอนและระยะเวลาดำเนินการไว้แล้วมีดังนี้
๖.๑ การวางเงินหรือสัญญาค้ำประกัน หรือต่ออายุสัญญาค้ำประกันเพื่อใช้บริการเงินเชื่อ
๖.๒ การคืนเงินหรือสัญญาค้ำประกันเพื่อใช้บริการเงินเชื่อ
(กรณีต่อสัญญาค้ำประกัน)
๖.๓ การคืนเงินหรือสัญญาค้ำประกันเพื่อใช้บริการเงินเชื่อ(กรณีเลิกใช้บริการเงินเชื่อ)
๖.๔ การคืนเงินประกันค่าภาระและค่าบริการให้เจ้าของหรือตัวแทนเจ้าของเรือ
๖.๕ การคืนเงินประกันค่าภาระและค่าบริการให้เจ้าของสินค้า
๖.๖ การเปิดใช้บริการเงินประกันธรรมเนียมล่วงหน้า
๖.๗ การขอบัตรอนุญาตเข้าบริเวณการท่าเรือแห่งประเทศไทยให้หน่วยงานที่เกี่ยวข้องดำเนินการให้แล้วเสร็จภายในเวลาที่กำหนดตามขั้นตอนแนบท้ายระเบียบนี้

ประกาศ ณ วันที่ ๒๗ กรกฎาคม ๒๕๓๗
พลเรือโท สมนึก 
เทพวัลย์
ผู้อำนวยการ

[เอกสารแนบท้าย]

๑.
ขั้นตอนการวางเงินหรือสัญญาค้ำประกัน
หรือต่ออายุสัญญาค้ำประกันเพื่อใช้บริการเงินเชื่อ
๒.
ขั้นตอนการคืนเงินหรือสัญญาค้ำประกันเพื่อใช้บริการเงินเชื่อ (กรณีต่อสัญญาค้ำประกัน)
๓.
ขั้นตอนการคืนเงินประกันค่าภาระและค่าบริการให้เจ้าของหรือตัวแทนเจ้าของเรือ
๔.
ขั้นตอนการคืนเงินประกันค่าภาระและค่าบริการให้เจ้าของสินค้า
๕.
ขั้นตอนการเปิดใช้บริการเงินประกันธรรมเนียมล่วงหน้า
๖.
ขั้นตอนการขอบัตรอนุญาตเข้าบริเวณการท่าเรือแห่งประเทศไทย

(ดูข้อมูลจากภาพกฎหมาย)

ปิยะธิดา/ปรับปรุง
๘ พฤศจิกายน
๒๕๖๐

[๑] ราชกิจจานุเบกษา
เล่ม ๑๑๑/ตอนพิเศษ ๓๐ ง/หน้า ๒๓/๒๑ กรกฎาคม ๒๕๓๗